Turones

Turones-ak (latinetik: "Turoni" edo "Turones") Zesarren garaiko Galia Zeltikako herria izan zen. Egungo Indre eta Loira departamenduan, Loira hegoaldean bizi ziren. Haien historiari buruzko informazio gutxi dago.

 Etimologia 
Turoni/Turones izenaren interpretazioa ez dago oso garbi eta hipotesi desberdinak daude. -nes eta ni latinezko morfemak dira plurala adierazteko; beraz, erroa "turo" da. Batzuentzat galierazko turo, "Indartsuak" edo "Puztuak" esa nahi du. Beste batzuek, ordea, "Aldakorrak" itzuli behar dela uste dute. Turoni hitzetik Turena lurraldearen eta Tours hiriaren toponimoak datoz.

 Informazio historikoa 
Turones herria , Galiako beste herri guztiak bezala, lehen aldiz agertzen da Historian Julio Zesarren lanei esker.Julio Zesar. Guerra de les Gàl·lies (vol. I): Llibres I-III [Google Books] K.a. 57 urteko kanpainaren ondoren Zesarren armadak Turonesen herriaren lurraldean negua igaro zuen. Geroago, Zesarrek berak aldameneko karnutesekin batera aipatzen ditu. Beste tokitan ere piktonesekin, kadurkosekin, aulerkosekin... Vercingetorixek K.a.52 urteko erreboltan turosenen laguntza jaso zuen: 8.000 soldadu joan ziren haren laguntza.

K.a. 21ean, Tiberioren garaian, Sacrovirren matxinadak ere turonesen laguntza jaso zuen baina berehala menperatuak izan ziren.

Ptolomeoren arabera, K.o. II. mendean idatzi zuena, haien hiriburua Tours edo Cesarodunum zen, erromatar administrazioak Lugdunense probintziaren barruan jarri zuena. Beranduago, Behe Inperioan, Lugdunense III (Lugdunense Tertia) probintziako hiriburua izendatu zuten. Asko eztabaidatu da ea Cesarodunum hori aurreko galiarren hiriburua izan zen edo ez argitzeko. Azken urteetako indusketek turoni-en asentamendu ugari topatu ditu, eta Tours hirian bertan horietako herri bat egon zela baieztatu, baina ezin da ziurtatu, herri hori tribuaren hiriburua izen ote zenik.


 Txanponak 
Ezagutzen dira tribu horien txanponak. Zilarrezkoak dira eta alde batean emakume baten buruarekin "Turones" hitza dator. Ifrentzuan Cantorix agertzen da, lauhazka doan zaldi baten gainean.

 Erreferentziak 

 Kanpo estekak 

Kategoria:Antzinako Frantziako etniak
Kategoria:Indre eta Loira
Kategoria:Centre-Val de Loireko historia
Kategoria:Tours
Kategoria:Galia